2969 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 330 


7 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργίας 


ζώνης παραλίας στη θέση «Ν. Απόνησος» Αγκρι- 

στρίου Νομού Πειραιά. 1 

Καθορισμός των ορίων του αιγιαλού και δημιουργίας 
ζώνης παραλίας στην θέση «Σταλίδα» Δήμου Μα- 
λίων, Επαρχίας Πεδιάδας Νομού Ηρακλείου (πινα¬ 
κίδα 1). 2 

Κήρυξη αναδασωτέας έκτασης πέντε στρεμμάτων 
διακοσίων τ.μ. (5.200) στη θέση «Πουρνάρι» Περι¬ 
φέρειας Δήμου Βαρθολομιού Ν. Ηλείας Δημ. Διαμ. 
Καλυβιών. 3 


ΑΠΟΦΑΣΕΙ Σ 

Αριθ. 1036338/3481/Β0010 (1) 

Καθορισμός των ορίων του αιγιαλού και δημιουργίας ζώ¬ 
νης παραλίας στη θέση «Ν. Απόνησος» Αγκριστρίου 
Νομού Πειραιά. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 551/88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α') ό¬ 
πως τροποποιήθηκε και ισχύει. 

2. Τις διατάξεις του άρθρου 100 του Π.Δ. 284/88 «περί 
Οργανισμού Υπουργείου Οικονομικών». 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κλπ. (ΦΕΚ 90 τ. Α'), όπως τρο¬ 
ποποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις (ΦΕΚ 90 τ. Α'), με το ο¬ 
ποίο καταργήθηκαν οι θέσεις των Περιφερειακών Διευθυ¬ 
ντών και οι αρμοδιότητες τους περιήλθαν στο Γενικό 
Γ ραμματέα Περιφέρειας. 

5. Τιςδιατάξειςτωνπαρ. 2και6του άρθρου 1 Ν.2503/97 
Διοίκηση Οργάνωση, Στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107 τ.Α'), σύμφωνα με τις οποίες οι Περιφε¬ 


ρειακές Υπηρεσίεςτου Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή Νο¬ 
μαρχίας δεν υπήχθησαν στην ενιαία οργανική μονάδατης 
περιφέρειας ούτε καταργήθηκαν, αλλά αποτελούν από 
1.9.97 Υπηρεσίεςτου Υπουργείου Οικονομικών. 

6. Το αριθμ. 28975/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9. 97 στον Υπουρ¬ 
γό Οικονομικών. 

7. Την αριθμ. 1087903/1481/0006Α/ΠΟΛ. 1233/28.8.97 
απόφαση του Υπ. Οικονομικών «περί μεταβίβασης αρμο¬ 
διοτήτων του Υπουργού Οικονομικών στους Προϊσταμέ¬ 
νους των Περιφερειακών Υπηρεσιώντου Υπ. Οικονομικών 
πλην Γ.Λ.Κ. και Γ.Χ.Κ.». 

8. Τις διατάξεις των άρθρων 1 μέχρι και 7 του Α.Ν. 
2344/1940 περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: 

α)του άρθρου 13του Ν. 1078/1980 και 

β) του άρθρου 23 του Ν. 1337/1983. 

9. Την από 25 Οκτωβρίου 1999 έκθεση Επιτροπής Κα¬ 
θορισμού των ορίων αιγιαλού παραλίας και θέσεων αμ- 
μοληψίας που καθόρισε τα όρια του αιγιαλού - παραλίας 
στη θέση «Ν. Απόνησος» Αγκιστριού, νομού Πειραιά και 
το από Σεπτέμβριο 1989 τοπογραφικό διάγραμμα σε μία 
πινακίδα, με κλίμακα 1:500 που συντάχθηκε από τον το¬ 
πογράφο μηχανικό Γεώργιο Παγουρόπουλο, ελέγχθηκε 
και θεωρήθηκε από την Δ.Τ.Υ. Νομ. Αυτοδιοίκησης Πει¬ 
ραιά, την 19.10.99 και συνοδεύει την έκθεση της προανα- 
φερόμενης επιτροπής. 

10. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 544.5/157/00/7.3.2000 έγ¬ 
γραφο του, αποφασίζουμε: 

1. Επικυρώνουμε την από 25 Οκτωβρίου 1999 έκθεση ε¬ 
πιτροπής καθορισμού των ορίων αιγιαλού και παραλίας 
και θέσεων αμμοληψίας, καθώς και το από Σεπτέμβριο 
1989 τοπογραφικό διάγραμμα σε μία πινακίδα που την συ¬ 
νοδεύει, το οποίο συντάχθηκε από τον Τοπογράφο Μηχα¬ 
νικό Γεώργιο Παγουρόπουλο με κλίμακα 1:500 επί του ο¬ 
ποίου η παραπάνω Επιτροπή καθόρισε με κόκκινη συνεχή 
πολυγωνική γραμμή με στοιχεία 1,2, 3... 16, 17, 18της ο¬ 
ποίας οι κορυφές καθορίζονται με συντεταγμένες του 
Κρατικού Δικτύου ΓΥΣ, τα όρια του αιγιαλού στη θέση «Ν. 

Απόνησος» Αγκιστριού, νομού Πειραιά με κίτρινη συνεχή 
πολυγωνική γραμμή με στοιχεία Ι', 2' 14', 15', 16' σε 

απόσταση ΙΟμ. από αυτή του αιγιαλού, τα όρια της παρα¬ 
λίας στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα, να δημοσιευθούν στην Εφημερίδα της Κυβερνή- 
σεως. 

Αθήνα, 17 Μαΐου 2000 

Ο Γ ενικός Γ ραμματέας 
ΧΑΡΗΣΑΛΑΜΑΝΟΣ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΑΙΓΙΑΛΟΥ 

Κοινή Υπουργική Απόφαση των Υπουργών 
Προεδρίας και Οικονομικών 0208/181/26.4.82 

Γιατον καθορισμό των ορίων Αιγιαλού στην θέση «Ν. Α¬ 
πόνησος», στο Αγκίστρι Ν. Αίγινας του Νομού Πειραιά. 

Στην Ν. Απόνησο Αγκιστριού Ν. Αίγινας, σήμερατην 25η 
Οκτωβρίου 1999, ήμερα Δευτέρα, οι παρακάτω υπογρά¬ 
φοντας: 

α) Νούσιος Νικόλαος, ΠΕ/Α', Προϊστάμενος της Κτημα¬ 
τικής Υπηρεσίας Πειραιά, ως Πρόεδρος, 
β) Στάθης Νικόλαος, ΠΕ/Α', Πολιτικός Τοπογράφος Μη¬ 
χανικός της Κτηματικής Υπηρεσίας Πειραιά, ως Μέλος, 
γ) Λεοντάρας Κων/νος, Υποπ/ρχος Λ. Σ., Λιμενάρχης Ν. 
Αίγινας, ως Μέλος, που αποτελούμε την παραπάνω επι¬ 
τροπή καθορισμού των ορίων Αιγιαλού, δυνάμει της 
0208/181/26.4.82 (Φ.Ε.Κ. 214τ.Β') κοινής Υπουργικής α¬ 
πόφασης των Υπουργών Προεδρίας και Οικονομικών, κα¬ 
θώς και της 1041002/938/30.3.98 Απόφασης Γεν. Δ/ντη 
Δημ. Περιουσίας και Εθν. Κληροδοτημάτων «Περίσυστά- 
σεως επιτροπής καθορισμού των ορίων του Αιγιαλού», 
συγκληθείσα κατόπιν της με αριθμό 4067/12.10.99 πρό¬ 
σκλησης του Προέδρου της επιτροπής, μεταβήκαμε σή¬ 
μερα στις 25 Οκτωβρίου 1999, ημέρα Δευτέρα και ώρα 10 


00 π.μ. στην περιοχή Ν. Απόνησος Αγκιστριού Ν. Αίγινας 
και αφού λάβαμε υπόψη: 

1) Τοτοπογραφικό διάγραμμα σε 1 πινακίδα, με κλίμα¬ 
κα 1: 500 της περιοχής Ν. Απόνησος Αγκιστριού Ν. Αίγι¬ 
νας, που συντάχθηκε τον Σεπτέμβριο 1989 από τον Μη¬ 
χανικό Παγουρόπουλο Γεώργιο. 

2) Τις διατάξεις του Α.Ν. 2344/1940, όπως τροποποιή¬ 
θηκε σήμερα, καθώς και τη σχετική Δικαστηριακή και Δι¬ 
οικητική Νομολογία. 

3) Την μετά από επιτόπιο μετάβαση σχηματισθείσα α¬ 
ντίληψη, για το πλάτος της βρέχόμενης ζώνης της ξηρός, 
αποφασίζει: 

1) Καθορίζει επί του παραπάνω διαγράμματος την ο- 
ριογραμμή του Αιγιαλού με ερυθρά συνεχή πολυγωνική 

γραμμή, με στοιχεία 1,2, 3.16, 17,18, της οποίας οι 

κορυφές καθορίζονται με συντεταγμένες του κρατικού 
δικτύου Γ.Υ.Σ. 

2) Καθορίζει την οριογραμμή της παραλίας με κίτρινη 

συνεχή πολυγωνική γραμμή, με στοιχεία 1', 2', 3',. 

14', 15', 16', παράλληλα προς την οριογραμμή του Αιγια- 
λού, σε απόσταση 10 μέτρων από αυτήν επειδή θεωρείται 
απαραίτητη λόγω της φύσης της συνεχόμενης προς τον 
Αιγιαλό ξηρός και της αδυναμίας να εξυπηρετηθούν από 
τον Αιγιαλό οι σκοποί της παρ. 1 του άρθρου 7 του Α.Ν. 
2344/1940 δηλαδή, ότι ο Αιγιαλός και η παραλία εκτός του 
κυρίου και αρχικού προορισμού αυτών, που είναι η επι¬ 
κοινωνία από τη θάλασσα προς τη ξηρά και αντίθετα, δύ- 
νανται να χρησιμεύουν και γι’ άλλους σκοπούς, δηλαδή 
συγκοινωνιακούς, εξωραϊστικούς - τουριστικούς και λοι¬ 
πούς κοινωφελείς, καθώς επίσης και για εκμετάλλευση 
προς όφελος του Δημοσίου. 

Ο Πρόεδρος 
ΝΙΚΟΛΑΟΣ ΝΟΥΣΙΟΣ 
Τα μέλη 

ΝΙΚΟΣ ΣΤΑΘΗΣ 
ΚΩΝ/ΝΟΣ Π. ΛΕΟΝΤΑΡΑΣ 

ΕΝΔΙΑ1ΕΡ0ΜΕΜ0Ε : ΣΚΟΡΔΙΑΙΙ 

βΙΕΒ ! Μ. ΛΠΟΜΗΕΟΣ 

ΔΗΜΟΣ (ΚΟΙΜΟΤΗΕ) ί ΑΓΚΙΣΤΡΙΟ! 

ΑΡΜΟΔΙΑ ΟΙΚ. ΜΟΡΙΑ ί ΑΙΓΧΙΒΕ 

Αριθ. 1030061/3122/ΒΟ010 (2) 

Καθορισμός των ορίων του αιγιαλού και δημιουργίας ζώ¬ 
νης παραλίας στην θέση «Σταλίδα» Δήμου Μαλίων, Ε¬ 
παρχίας Πεδιάδας Νομού Ηρακλείου (πινακίδα 1). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και παραλίας», όπως τροπο¬ 
ποιήθηκαν και συμπληρώθηκαν με τις διατάξεις: 

α) Του άρθρου 13του Ν. 1078/1980 και 

β) Του άρθρου 23 του Ν. 1337/1983. 

2. Τις διατάξεις του άρθρου 100 του Π.Δ. 284/88 «Ορ¬ 
γανισμός του Υπουργείου Οικονομικών». 

3. Την από 19 Μαΐου 1999 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων 
αμμοληψίας, που καθόρισε τα όρια του αιγιαλού και της 
παραλίας στην θέση «Σταλίδα» Δήμου Μαλίων επαρχίας 
Πεδιάδας Νομού Ηρακλείου και το από Φεβρουάριο 1996 
Τοπογραφικό και διάγραμμα του Τοπογράφου Μηχανι¬ 
κού Εμμανουήλ Μουτσόπουλου, σε μία πινακίδα, την υπ’ 
αριθμό 1 και σε κλίμακα 1:500, που θεωρήθηκε την 
11.3.1996 από τον Προϊστάμενο της Τ.Υ.Δ.Κ. Νομού Ηρα¬ 
κλείου Κων/νο Μιχελινάκη και συνοδεύει την έκθεση της 
προαναφερόμενης Επιτροπής. 

4. Τησύμφωνη γνώμη του Γενικού Επιτελείου Ναυτικού, 
που διατυπώθηκε στο με αριθμ. 544.5/931/99/Σ1854/ 
13.12.1999 έγγραφό του. 

5. Τις διατάξεις του αρθ.θτου Π.Δ. 551/88 «Οργανισμός 
Νομαρχιών (Οικονομικών Υπηρεσιών). 

6. Τις διατάξεις της παρ.6 του άρθρου 52 του Ν. 
2218/1994, όπως τροποποιήθηκε, συμπληρώθηκε και ι¬ 
σχύει. 

7. Τις διατάξεις της παρ. 2 του άρθρου 1 και της παρ. 6 
του ιδίου άρθρου του Ν. 2503/97 «Διοίκηση οργάνωση, 
στελέχωσητης Περιφέρειας, κ.λ.π.». 

8. Την με αριθμό 1087903/1481/00068/28.8.1997/ 
ΠΟΑ. 1233 απόφαση του Υπουργού Οικονομικών, σχετικά 
με τη μεταβίβαση αρμοδιοτήτων. 

9. Την με Α.Π.1039386/441/Α0006/21.4.2000 Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών», αποφασίζουμε: 

1. Επικυρώνουμε την από 19.5.1999 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, καθώς και το από Φεβρουάριο 1996 
τοπογραφικό και υψομετρικό διάγραμμα, σε μία πινακίδα 
την υπ’αριθμό 1, και σε κλίμακα 1:500, που τη συνοδεύει, το 
οποίο συντάχθηκε από τον Τοπογράφο Μηχανικό Εμμα¬ 
νουήλ Μουτσόπουλο και θεωρήθηκε την 11.3.1996 από τον 
Προϊστάμενο της Τ.Υ.Δ.Κ. Νομού Ηρακλείου Κων/νο Μιχε- 
λινάκη, επί του οποίου η πιο πάνω επιτροπή, με κόκκινη 
“γραμμή καθόρισε τα όρια του αιγιαλού, στη θέση «Σταλί¬ 
δα» Δήμου Μαλίων επαρχίας Πεδιάδας Νομού Ηρακλείου 
και με κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διά¬ 
γραμμα να δημοσιευθούν στην Εφημερίδα της Κυβερνή- 
σεως. 

Αθήνα, 17 Μαΐου 2000 

Ο Γενικός Γραμματέας 
X. ΑΛΑΜΑΝΟΣ 


ΕΚΘΕΣΗ 

Επιτροπής Καθορισμού των ορίων αιγιαλού και παρα¬ 
λίας Νομού Ηρακλείου. 

Στο Ηράκλειο σήμερα 19 Μαΐου 1999 οι παρακάτω: 

1. Αμπαρτζάκης Ιωάννης, Προϊστάμενος της Κτηματι¬ 
κής Υπηρεσίας Ηρακλείου, ως Πρόεδρος. 

2. Χριστοδουλάκη Ελένη, Τοπογράφος Μηχανικός στη 
Κτηματική Υπηρεσία Ηρακλείου. 

3. Βενάκης Μιχαήλ, Πλοίαρχος Λ.Σ., Λιμενάρχης Κε¬ 
ντρικού Λιμεναρχείου Ηρακλείου, ως μέλη, 

αποτελέσαμε την επιτροπή Καθορισμού των ορίων αι- 
γιαλού και παραλίας που προβλέπει το άρθρο 100 του 
Π.Δ. 284/88 και που συγκροτήθηκε με την υπ’ αριθ. 
1015438/491 /0006Α74.2.1998 απόφαση του Γενικού 
Δ/ντή Δημόσιας Περιουσίας και Εθνικών Κληροδοτημά- 
τωντου Υπουργείου Οικονομικών, και αφού λάβαμε υπ’ ό- 
ΨΠ: 

1. Το από Φεβρουάριο 1996 Τοπογραφικό και Υψομε¬ 
τρικό διάγραμμα σε μια πινακίδα την υπ’ αριθ. 1, με κλί¬ 
μακα 1:500 του Τοπογράφου Μηχανικού Εμμ. Δημ. Μου¬ 
τσόπουλου, όπου αποτυπώνεται η υπό καθορισμό περιο¬ 
χή «Σταλίδας» επαρχίας Πεδιάδας Ηρακλείου, που 
ελέγχθηκε από τον Τοπογράφο Μηχανικό της Τ.Υ.Δ.Κ. Ν. 
Ηρακλείου Τσαγκαράκη Νικόλαο την 11.3.1996 και θεω¬ 
ρήθηκε από τον Προϊστάμενο της Τ.Υ.Δ.Κ. Ν. Ηρακλείου 
Μιχελινάκη Κων/νο την 11.3.1996. 

2. Τις διατάξεις του Α.Ν. 2344/ 40 όπως αυτός τροπο¬ 
ποιήθηκε και την δικαστηριακή νομολογία για τον αιγιαλό, 
καθώς και τη γνωμοδότηση του Ν.Σ.Κ. 82/1970. 

3. Την υπ’ αριθ. 18279/15.11.1977 (ΦΕΚ 533/ 
12.12.1977) απόφαση Νομάρχη Ηρακλείου με την οποία 
έχουν επικυρωθεί οι οριογραμμές αιγιαλού - παραλίας 
βόρεια τη υπό καθορισμό περιοχής. 

4. Το γεγονός ότι βρίσκονται στο στάδιο επαναχάραξης 
ως έγγιστα οι οριογραμμές αιγιαλού - παραλίας, νότια της 
υπό καθορισμό περιοχής. 

5. Την αυτοψία, που πραγματοποιήθηκε την 19 Μαΐου 
1999 και την προσωπική αντίληψη που σχηματίσαμε για 
το πλάτος της βρεχομένης ζώνης της ξηράς, αποφαίνεται 
ομόφωνα: 

1. Καθορίζει επί του παραπάνω τοπογραφικού δια¬ 
γράμματος: 

α. Την οριογραμμή αιγιαλού απάτην κορυφή 1 μέχρι την 
κορυφή 3. 

β. Την οριογραμμή παραλίας από την κορυφή Γ μέχρι 
την κορυφή 3'. 

Ο καθορισμός της δεκάμετρης ζώνης παραλίας κρίνε- 
ται απαραίτητος γιατί δεν εξυπηρετούνται οι σκοποί της 
παραγράφου 1 του άρθρου 7 του Α.Ν. 2344/70. 

Οι κορυφές των οριογραμμών αιγιαλού και παραλίας ε¬ 
ξασφαλίζονται με ορθογώνιες συντεταγμένες κρατικού 
δικτύου. 

2. Αποφαίνεται ότι δεν υφίσταται παλαιός αιγιαλός. 

Η Επιτροπή 
Ο Πρόεδρος 

ΙΩΑΝΝΗΣ ΑΜΠΑΡΤΖΑΚΗΣ 
Τα μέλη 

ΕΛΕΝΗ ΧΡΙΣΤΟΔΟΥΛΑΚΗ 
ΜΙΧΑΗΛ ΒΕΝΑΚΗΣ 

Αριθ. 530 (3) 

Κήρυξη αναδασωτέας έκτασης πέντε στρεμμάτων διακο- 
σίων τ.μ. (5.200) στη θέση «Πουρνάρι» Περιφέρειας 
Δήμου Βαρθολομιού Ν. Ηλείας Δημ. Διαμ. Καλυβιών. 

Ο ΓΕΝΙΚΟΣ ΔΙΕΥΘΥΝΤΗΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις δ/ξεις για τη δ/κή αποκ/ση το Ν. 2503/97 και την 
18655/98 απόφ. Γεν. Γραμ. Περιφ.Δυτ. Ελλάδος. 

2. Τις δ/ξεις του αρθ. 117 παρ. 3 του Συντάγματος της 
χώρας. 

3. Τις δ/ξεις του Ν. 998/79 «περί προστασίας των Δασών 
κλπ» και ειδικότερα τα αρθ. 41 παρ. 1, 38 παρ. 8 και Ν. 
2040/92 αριθ. 12 παρ. 3. 

4. Τις δ/γές του Υπουργείου Γεωργίας 160417/1180/ 
6.7.80, 18247/3049/24.9.80, 141823/24.2.83 και 85144/ 
1468/9.9.1992. 

5. Την 632/17.4.2000 πρόταση του Δασαρχείου Αμαλιά- 
δας που αναφέρεται στο θέμα για κήρυξη δασικής έκτα¬ 
σης ως αναδασωτέας διότι η δασική βλάστηση που την 
κάλυπτε καταστράφηκε με κατάληψη και επιβάλλεται η εκ 
νέου δάσωσή της. Η πράξη έγινε από τον Ιωαν. Κλ. Πα- 
ντελιού και βεβαιώθηκε το Μάρτιο 2000, αποφασίσουμε: 


Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταστράφηκε με κατάληψη την Δημόσια δασική έ¬ 
κταση εμβαδού 5.200 στρ. που βρίσκεται στη θέση πουρ¬ 
νάρι Περιφέρειας Δήμου Βαρθολομιού Ν. Ηλείας Δημ. 
Διαμ. Καλυβιών. 

Προσδιορίζεται από τα στοιχεία Σχεδιάγραμμα και έχει 
όρια: 

Ανατολικά: Με Βοσκότοπο του Δημοσίου και αγρό Λατ. 
Αντωνόπουλου. 

Δυτικά: Με βοσκότοπο του Δημοσίου. 

Βόρεια: Με βοσκότοπο Δημοσίου (ισχύει το 
705/15.4.98). 

Νότια: Με αγροτικό δρόμο. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Πάτρα, 11 Μαΐου 2000 

Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

